Järgnev saade on valminud tänu J.Meyeri teenistuspartnerite toele.
Tõrjudes teisi eemale, vangistad iseenda.
Seega, meeldib sulle või mitte - peame olema ühenduses üksteisega.
Jah, sa võid saada haiget, kuid Jumal on su tervendaja.
Ta elab su sees
ja võib tervendada, mida iganes ka keegi sulle ei teeks.
IGAPÄEVAELU RÕÕMUD
Olen õpetamas vaimuviljadest, milleks on armastus, rõõm, rahu,
kannatlikkus, lahkus, headus, ustavus, tasadus ja enesekontroll.
Täna tahan rääkida headusest ja lahkusest.
Headusest ja lahkusest.
Mis vahe neil on?
Mulle tunduvad küll kangesti sarnastena.
Lahkus puudutab rohkem suhtumist, millega me elame
ja headus puudutab rohkem tegusid, mida me teeme
ja mis eeldavasti lähtuvad meie lahkest suhtumisest.
Võib-olla sa sündisid väga armsa inimesena,
kellel on armas ja kena iseloom.
See on su jaoks üsna loomulik olla lahke teiste vastu.
Kuid usun, et enamus inimesi pole sellised.
Kuid hea uudis on see, et me oleme võimelised muutuma.
Ütle: "Olen võimeline muutuma."
Ma ei muutu seetõttu, et ma püüan muutuda,
vaid seetõttu, et Jumal varustas mind uussünni hetkel seemnega,
mis laseks kanda kõiki neid imelisi vilju, mida algul mainisin.
Kui sul on seeme, toob see ka hea saagi,
kuid esmalt pead selle maha külvama, seda kastma
ja sellest umbrohu eemal hoidma,
nähes selle kallal vaeva.
Igakord, kui sul on võimalus tuua esile mõni vaimuvili
ja sa seda ka teed,
muutud sa selles valdkonnas teatud võrra tugevamaks
ja järgmine kord on seda juba lihtsam teha.
Jumal on mind ennast drastiliselt muutnud
nende aastate jooksul, mis olen Temaga elanud,
nii et ma pole enam isegi see inimene, kes ma kord olin.
Tean, et paljudel teist on olnud sama kogemus.
Kui paljud teist võivad öelda, et Jumal on teid niimoodi muutnud?
Kui paljud teist on endisega võrreldes palju kenamad inimesed?
Kui paljudele teist meeldib teha midagi teiste heaks?
Teate, kui hämmastav see on?
See, et võid mäletada, milline sa kord olid.
Mõtle sellele korraks.
Nüüd aga võid täie siirusega öelda,
et sa naudid millegi tegemist teiste heaks.
See on ikka päris hämmastav.
Galaatlastele 5:22-23 ütleb laiendatud tõlkes:
"Aga Vaimu vili - see töö, mille Tema ligiolu korda saadab,
on armastus, rõõm, hõiskamine,
rahu, pikk meel ja isegi kannatlikkus ehk võime taluda nii mõndagi,
lahkus, headus, heasoovlikkus ja ustavus,
tasadus ehk ka leebus ja alandlikkus,
enesevalitsus.
Selliste asjade vastu ei ole Seadust, mis võiks tuua süüdimõistmise."
Isegi Saatanal oleks raske leida sinus mingit süüd,
kui need oleks need omadused, mida pidevalt välja elaksid.
See, millele keskendume,
on ka see, mis areneb, kasvab ja küpseb me elus.
Nii et kui keskendud vaid oma tahtmise saamisele,
siis see muudab sind vaid üha enam isekamaks.
Isegi, kui sellele kõigele kristliku sildi külge paneksid.
Kui aga keskendud vaimuviljadele, Jumalale kuuletumisele
ja õnnistuseks olemisele, kuhu iganes sa ka ei läheks,
siis see saab ka kasvama ja arenema su elus.
Olen varem küsinud,
kui palju aega oma elus oled sa kulutanud sellele,
et uurida, mis on armastus ja vaimuviljad?
Kui palju raamatuid oled sa vaimuviljade kohta lugenud?
Kui paljudes piiblitundides käinud, mis vaimuvilju käsitlevad?
Kui palju CD'de või DVD'de seeriaid sul vaimuviljade kohta on?
Usun, et ainuüksi pilguheit me raamatukogule
annab märku, mis me jaoks oluline on.
Palju raamatuid sa armastuse kohta oled lugenud?
Kui palju seda teemat uurinud?
Oled sa üldse kunagi lahanud 1 Korintlaste 13 peatükki,
mõeldes iga seal väljatoodud sõna tähenduse peale?
Mida kannatlikkus, headus, lahkus ja tasadus üldse tähendavad?
Tahan julgustada sind hakata uurima asju,
mis on olulised Jumalale.
1 Tessalooniklaste 5. peatükk.
Muide, mida enam sa vaimuviljade põhjal elus käitud,
seda õnnelikum sa oled.
Need pole vaid kõigi teiste jaoks, otsekui sinusse need ei puutuks.
Mida enam me nende põhjal käitume,
seda enam toome esiteks Jumala näole naeratuse,
mis minu jaoks on küll tähtis.
Ma tahan valmistada Jumalale rõõmu.
Sa ju ka?
Usun, et Teda kurvastavaid inimesi on niigi küllaga,
nii et ma omalt poolt tahaks siiski valmistada Talle rõõmu.
Nii et sa saad tuua naeratuse Jumala näole,
aga samas muutuda ka ise õnnelikumaks,
mida enam kõiki neid vilju rakendad.
Käies vaimuviljades võid kasvatada oma rõõmu hetkega.
Vaatame 1 Tessaloonika raamatus nelja salmi,
mis annavad juhiseid kogudusele.
Minu jaoks on hämmastav,
et need juhised kätkevad endas just kõiki neid vaimuviljade omadusi.
1 Tessalooniklastele 5:8
"Aga meie, kes me oleme päeva lapsed,
olgem kained, rõivastatud usu ja armastuse kaitserüüga
ning päästelootuse kiivriga."
Olen varemgi rääkinud millegagi rõivastumisest.
Piibel räägib nii paljudes kohtades sellest, kuidas end millegagi riietada
või teatud asjadest loobuda.
Aastaid tagasi nägin ühe häiriva unenäo,
kus olin minemas ühele oma konverentsidest,
kuid mul oli alles pidžaama seljas.
Ootasin üht autot, mis pidi mulle riided tooma,
aga seda ei tulnud ega tulnud.
Ülistus oli lõppenud ja mul oli aeg lavale minna,
kuid see oli nii häbistav,
kuna pidin minema rahva ette oma pidžsaamas.
Ma ei saanud sellest unenäost kohe üldse aru.
Alles aastaid hiljem hakkas Jumal mind õpetama,
kuidas riietada end armastuse ja õigsusega,
kuidas panna jalga rahukingad
ning riietada end armu ja lahkusega.
Nii et Ta näitas mulle,
et ma polnud vaimses mõttes õigesti riides.
Selleks, et end vaimulikult millegagi riietada,
pead end selleks vaimselt ette valmistama.
Ehk siis, sa ei saa olla lahke ega hea kellegi vastu,
kui sa esmalt et mõtle sellele.
Sa pead mõtlema sellele.
Mõtle, mida sa teed, enne, kui see päev läbi saab?
Oled sa juba mõelnud, kuidas olla kellelegi õnnistuseks täna?
Oled sa mõelnud sellele?
Ma olen ja ma ei ütle seda seetõttu, et pean ennast kangesti tubliks,
vaid seetõttu, et olin piisavalt pikki aastaid õnnetu,
kuniks sain teada, kuidas olla õnnelik.
Seetõttu tahan ka tegutseda selles.
Mida rõõmsamaks muudad Jumala, seda rõõmsam oled ka ise,
sest Tema Vaim elab sinu sees.
Kui Püha Vaim kurvastab, kurvastad ka sina
ja kui Tema naeratab, naeratad ka sina.
Tee plaan selle kohta, kuidas olla õnnistuseks.
Otsusta juba ette ära,
et kui keegi sind solvab, annad talle koheselt andeks.
Otsusta juba ette ära, et oled kiire andestaja.
Otusta juba ette ära, et jagad inimestele komplimente
ja julgustad neid.
Mõtle hommikul ärgates: "See on mu tänane plaan.
Kuhu iganes ka lähen ja kui palju iganes inimesi kohtan -
10, 15, 20, 25 inimest.
Kuid tahan igale inimesele, keda kohtan,
öelda midagi, mis muudab nende olemise paremaks
kui see oli enne minuga kohtumist."
Mida vähem mõtled iseendale, seda vabamaks sa muutud.
Suurim asi, millest Jumal mind vabastas,
olin mina ise.
Kogu mu elu oli vaid: "Mina, mina, mina, mina, mina, mina, mina, mina."
Mul sai kõrini iseendast!
On siin täna kedagi, kel on kurguauguni iseendast
ja sa tahad jõuda kaugemale iseendast?
See on tehtav, kuid ainuüksi teadlikult.
Teadlikult.
Nii plaanin ka mina teadlikult teatud asju ette,
mida tahan kellegi heaks teha,
kui täna koju jõuan.
Mida vähem endale mõtled, seda vabam ja õnnelikum saad olema.
Seetõttu tahan küsida su käest midagi,
ootamata valjut vastust,
vaid paludes sul teha seesmise inventuuri.
Millal oli viimane kord, mil plaanisid teadlikult olla lahke?
Või mil plaanisid osutada headust?
Me peame planeerima neid asju.
Armastusega riietumine saab alguse sellest,
kui häälestad oma meeled armastuses elamisele.
Headusega riietumine saab alguse sellest,
kui otsustad olla hea kellegi vastu.
Kui otsustad seda juba ette.
Inimesed, kes ei tee asju nii, nagu mina neilt ootaks -
ma ei avalda neile mingit survet, vaid ütlen lihtsalt: "Pole hullu!"
Inimestel on juba niigi palju pingeid - me ei pea sinna veel juurde lisama.
Saatan rõhub juba niigi palju inimesi, nii et me ei pea teda aitama selles.
Aamen?
Oleks parem, kui muutuksid juba rõõmsaks,
sest ega ma oma sõnumit muuda nagunii.
Riieta end armastusega.
1 Tessaloonilastele 5:13
"Ja pidada neist armastuses üliväga lugu nende töö pärast.
Hoidke omavahel rahu!"
"Ja pidada neist armastuses üliväga lugu nende töö pärast.
Hoidke omavahel rahu!"
Ta räägib neis kahes salmis nii armastusest kui rahust.
Salm 14: "Meie aga manitseme teid, vennad:
noomige korratuid, julgustage pelglikke, aidake nõrku,
olge pika meelega kõikide vastu!
Vaadake, et keegi teisele kurja ei tasuks kurjaga,
vaid taotlege alati head üksteisele ja kõikidele!"
Kogu 1 Tessaloonika 5. ptk kätkeb endas lihtsaid juhiseid.
Otsekui Paulus oleks istunud maha ja öelnud rahvale:
"Tahan, et omaksite parimat elu, mis eales võimalik.
Jeesus suri koguduse eest, et meil võiks olla elu!
Tahan, et kogeksite parimat võimalikku elu,
mis eales võimalik.
Lisaks on ilmas palju kadunud hingi, kes ei tunne Kristust,
mistõttu mingem välja maailma ja olgem neile elav sõnum Kristusest.
Jutlustagem kõige täiega
ja kasutagem selleks sõnu vaid siis, kui äärmiselt vajalik.
Las meie suhtumised ja teod kõnelda iseenda eest!"
Sõnade osas võib veel vaielda,
kuid järjepideva käitumise osas küll mitte.
Kuulsid sa mind?
Sa oled ehk abielus uskmatu mehega ja sa oled jaganud talle evangeeliumi,
öeldes, mida kõike ta tegema peab.
Kuid tal on täiesti ükskõik.
Kui aga peegeldaksid 5 aasta jooksul järjepidevalt vaimuvilju oma kodus,
pälvid ka oma mehe tähelepanu.
Sa ütled nüüd: "5 aastat?"
Ups! Sul läheb vist rohkem kannatlikkust vaja?
Paulus istus tessalooniklastega maha nagu mina siin täna teiega -
ohaiolased või clevelandlased, ma ei tea.
Ta ütles: "See on see viis, kuidas omada võrratut elu.
Riietage end armastusega,
julgustage ja ehitage inimesi üles,
olgu teil rahu isekeskis,
olge kõigiga väga kannatlikud, hoides end vaos.
Püüdke olla lahked ja teha head."
Ja siis ta ütleb veel salmis 18:
"Tänage kõige eest -
sest see on, mida Jumal teilt tahab Jeesuses Kristuses!"
Las ma öelda sulle midagi.
See probleem, mis sul on
ja mida sa pead
kõige hullemaks asjaks kogu maailmas,
siis tõenäoliselt pole su probleem su tegelikuks probleemiks.
"Mis asja?"
Sa küsid: "Mis siis on mu probleem?"
Eeldavasti su käitumine tänu oma probleemile.
Teate, ma olen täna pisut väsinud,
mistõttu aidake mind ja muutke see lugu pisut kergemaks.
Arm tähendab lahkust ja lahkus armu.
Meile kõigile meeldib Jumala arm, kas pole?
Arm on ikka nii imeline!
Me võime teha midagi valesti ja Jumal lihtsalt andestab meile.
Ta ei lülita meid kunagi oma elust välja
ainuüksi seetõttu,
et me ei teinud täpselt nii nagu Tema oleks tahtnud.
Tema arm on uus igal hommikul,
mis tähendab, et igaks hommikuks on uus kogus armu,
kuna kasutasin kogu eelmise päeva armu ära.
Ainuüksi seetõttu juba
on nii oluline veeta hommikuti üks-ühele aega Jumalaga.
"Aga ma pole hommiku inimene!"
Mis siis on?
Tahad sa tõesti totaalselt kohutavat ja metsa läinud päeva?
Sa pead tegema midagigi, et saada õige algus oma päevale.
Kui sa ei suuda pikka palveaega võtta,
lukusta end kasvõi 5-minutiks vannituppa ja palveta seal.
"Jumal aita mind! Aita!
Tahan riietuda armastusega ja minna kodunt välja nii,
et kohtleksin inimesi õigesti.
Jumal, mu probleemid muudavad mind pisut tujukaks,
kuid palun ära lase mul seda teiste peal välja elada."
Tee plaan, kuidas minna välja ja käituda korrektselt.
Kui paljud peavad seda loogiliseks?
Kuid mida meie tihti teeme?
Me lihtsalt tegutseme oma tunnetest lähtuvalt.
"Mul on nii palju pingeid!" ja "Ma ei tunne end hästi!"
"Ma ei saa midagi sinna parata, et käitun nagu käitun."
"Mul on probleemid ja ma ei tunne end hästi."
Kõigil on probleeme.
Sa pole ainuke.
Kõigil on probleeme
ja vahet pole, milline probleem sul on -
kusagil on kindlasti keegi, kellel on hullem probleem kui sul.
Arm on midagi imeilusat.
Vaatame Matteuse 11:28
Tahan lihtsalt julgustada sind, et muutuksid kenamaks.
Tead, mis? Ma olin kord väga õel kristlane.
Kuid ma vähemalt tunnistan seda.
See, et sul on oma kiriku-nägu, mille kiriku ukse ees ette tõmbad,
stiilis: "Kiitus Issandale! Tänu Jeesus! Au Jumalale!"
"Halleluuja! Aamen, aamen, aamen."
"Armastan sind pator. Armastan sind, õde.
Armastan sind vend. Aamen!"
Siis aga lähed koju ja põrutad: "Mis teil kõigil küll viga on?
Mul on nii kõrini sellest kõigest!"
Mäletan, kuidas seisin kirikus Dave'i kõrval,
käed taeva poole tõstetud ja seina pealt laulusõnu järgides,
ise mõeldes: "Kui ta arvab, et talle täna midagi süüa valmistan,
siis arvaku veelkord!
Tema aga vahib oma jalgpalli ja mina pean muudkui rabama.
Mul on täiega kõrini sellest!"
"Sulle, Jumal, annan kõik."
Kas tuleb tuttav ette?
Mis muudab Jeesuse nii köitvaks me jaoks?
See, et tema peegeldab kõiki neid vaimuvilju.
Seega, kui Ta kasutab meid kui oma esindajaid maailma keskel,
et tõmmata inimesi enda ligi meie eeskuju kaudu,
peame ka meie olema sellised.
Parim, mida teha saame, on minna välja maailma keskele,
kui sassis ja segane see ka poleks
ning peegeldada seal kõiki neid vaimuvilju.
Ma ei ütle, et peaksid laksma inimestel end ära kasutada
ja endast üle sõita.
Ma räägin Jumala moodi käitumisest.
Jeesus ütles, mis Tal öelda oli, kui seda oli tarvis.
Ta oli inimestega vägagi otsekohene.
Kuid Ta ei lõiganud neid välja oma elust.
Peamine viis, kuidas me teisi karistame
ja mis ei peegelda vähimalgi moel andestust,
on see, et me ehitame müüre ja lõikame nad oma elust välja,
kui nad ei tee ega käitu nii nagu meie seda tahaksime.
Võid seista täiesti kõrvuti kellegagi ja ometi olla temast läbilõigatud.
"Ma ei lase sind enam kunagi ligi! Mulle sa enam haiget ei tee!"
Kuid tead, mis?
Kui sa pole valmis haiget saama, pole sa ka suuteline armastama.
Tõrjudes teisi eemale, vangistad iseenda.
Seetõttu, meeldib sulle või mitte - peame olema ühenduses üksteisega.
Jah, sa võid saada haiget, kuid Jumal on su tervendaja.
Ta elab su sees
ja võib tervendada, mille iganes, mida ka keegi sulle ei teeks.
Matteuse 11:28-30
"Tulge minu juurde kõik, kes olete vaevatud ja koormatud,
ja mina annan teile hingamise!
Ma kergendan ja värskendan te hingi.
Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise, kergenduse, värskenduse, taastamise ja õnnistuse
oma hingedele,
sest minu ike on terviklik, kasulik, hea, kerge, mitte rõhuv,
mugav, armuline ja meeldiv ning minu koorem on kerge!”
Mida sellest välja lugeda?
Seda, et Jeesusega oli ütlemata lihtne koos olla.
Las ma küsida su käest midagi.
Kas sinuga on kerge suhelda ja koos olla?
Paneb mõtlema, kas pole?
Kuidas on - on sinuga kerge läbi saada?
Mis selleks tarvis läheb, et sulle meelepärane olla
ja sind rõõmsaks teha?
Kui palju peab keegi õigesti käituma,
enne kui oled valmis unustama mõned tema eksimused?
Ma muudan te olemise täna päris kitsaks, mis?
Kuid pidage vastu - meil on kõigest pool tundi veel jäänud.
Dave'ga on alati olnud väga lihtne läbi saada,
vastupidiselt minule,
kellega oli aastaid ikka kohutavalt raske läbi saada.
See oli peaaegu et võimatu valmistada mulle head meelt.
Ja tead, miks?
Sest ma polnud rahul iseendaga.
Kuna ma ei meeldinud iseendale,
ei meeldinud mulle ka kõik mu ümber toimuv.
Mis puutub armulikkusse,
siis kui sa ei õpi võtma vastu Jumala armu iseenda jaoks,
ei suuda sa iialgi olla armuline ka teiste inimeste suhtes.
Kui sa ei suuda võtta vastu Jumala headust,
ei saa sa ka ise lahke olla.
Me ei saa jagada välja midagi, mida meil endal pole.
Seetõttu saabki kõik alguse sinu suhtest Jumalaga.
Milline suhe sul on Jumalaga?
Ta pole üldse mitte "keelan-käsen, poon ja lasen" kuju.
Ta on armuline, hea ja lahke,
kes andestab ruttu ja kellega on kerge läbi saada.
Jeesus ütles: "Tulge minu juurde!"
"Minuga on mõnus suhelda."
"Ma toon kergust su ellu."
"Ma ei rõhu sind ega pane sind end halvasti tundma,
kui mõne vea teed."
"Ma aitan sind, kui vajad abi."
"Kui eksid, lasen sel minna, öeldes: "Pole hullu, me kõik eksime!""
Sa ütled nüüd:
"Joyce, kui niimoodi käituda, sõidavad kõik sust' lihtsalt üle."
Jah, on ka aegu, kus pead inimestele vastu seisma.
Üks me töötajaist jääb pidevalt tööle hiljaks,
mistõttu ma ei ütle: "Pole hullu! Ma ei avalda sulle mingit survet!"
Mingi hetk pean ütlema:
"Kui veel hilined, jääd oma töökohast ilma."
Kuid isegi, kui nii, teen seda siiski nende endi huvides.
Kuid ma räägin hoopis sellest,
kui inimesed ikka täiega puusse panevad.
Me kõik ju teeme vigu.
See pole kellegi teise süü,
kui nad ei suuda mõnel päeval olla kõike seda,
mida ma ootan, et nad oleks.
Kui oled naine, siis tead,
et su vajadused muutuvad kümme korda päevas.
Üks päev vajad suudlusi ja kallistusi,
järgmine päev käratad: "Ära puutu mind!"
Ja vaesed mehed ei saa üldse aru, mis toimub?
- Aamen!
Naised, tahan hetkeks teie kallal võtta
ja öelda teile midagi, mis on suureks abiks,
kui te vaid kuulate mind.
Kui oled abielus,
siis ära anna oma mehele kohustust hoida sind õnnelikuna.
Sa ütled: "Mis mõttes?
Kas ta siis ei peaks mind õnnelikuks tegema?"
Las ma öelda, kust alustada.
Sa alustad sellest,
et teed kõik endast oleneva, et tema oleks õnnelik.
Kui tahame elada oma elusid vaimuviljade täiuses,
peame paluma juba ette Jumala abi
igaks olukorraks, millega tegelema peame.
Ära oota, et paluda peale mõne probleemi tekkimist,
vaid palu võimalusel juba ette, et vältida selle probleemi tekkimist.
Täna pakume sulle vaimuviljade tegevusplaani,
mis kätkeb endas nii CD'sid, DVD'sid kui ka töövihikut ja päevikut.
Saad kuulata, vaadata, lugeda ja märkmeid teha.
See on tõeliselt hea pakkumine ja ma usun, see saab meeldima sulle.
Julgustan sind külvama omaenda ellu,
ammutades endasse Jumala Sõna.
Telli endale vaimuviljade tegevusplaan juba täna,
lastes Jumalal arendada endas armastust, enesevalitsust,
rahu, rõõmu ja palju enamat.
Jumal saab kasutama sind inimeste eludes
ühel hämmastaval moel,
kui lähed välja ja õpid elama vaimuvilju välja elades.
Tavaline inimene seda ei suudaks.
Su tegevusplaan hõlmab endas DVD'd,
seitset CD'd ja töövihikut.
Tellimiseks kasuta ekraanil olevat infot.
2015. a toimus naistekonverents "Armasta elu",
kus räägiti teekonnast, mis on täis erinevaid võimalusi.
See teekond uuendab me meeli, kõnet, tujusid ja suhtumisi,
mistõttu ole sinagi valmis mõtlema kõigele, mis võimalik.
Joyce ütles:
Üks väike sõnakuulelikkuse tegu
võib algatada su elus terve imede seeria,
mida sa ei suuda uskudagi!
Kui mõtled Jumalale, muretsemata homse pärast,
mõistad ka korraga, et Tema ongi juba homses.
Hoia Jumala ligi ja Tema hoiab sinu ligi!
Ma vajan hoida Jumala ligi, sest vajan, et Tema hoiaks minu ligi.
Ülistust tegid:
Avastasime üheskoos teekonda, mis Jumalal on meie jaoks.
Vaata uute konverentside infot Joyce'i kodulehelt, mis on ekraanil.
Lootus tähendab tegelikult ootust, et midagi head saab sündima su elus.
Kui oled täis lootust, pole sinus maad muretsemisele,
ärevusele ega hirmule.
Kuidas oleks ühe uue mõtteviisiga, mis on täis lootust?
Sa võid ise valida oma mõtteid,
mõtlemata ükskõik, mida, mis ette juhtub.
Nii et otsusta olla täis lootust
ja vaata, kuidas Jumal su elus võimsalt tegutseb.
Raamat "Olgu su ootused kõrged!" tellitav Joyce Meyeri kodulehelt.
Ajakiri "Igapäevaelu rõõmud"
Head uudised posti teel
Julgustavad artiklid Joyce'lt
Raportid "Lootuse käe" tegevuse kohta
Ülevaade telekavast
Täpsem tellimisinfo ekraanil olevalt kodulehelt.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele